**Ministru kabineta noteikumu projekta "Grozījums Ministru kabineta 2018. gada 3.jūlija noteikumos Nr. 395 "Eiropas infrastruktūras savienošanas instrumenta finansēto transporta un telekomunikāciju nozares projektu saskaņošanas un īstenošanas uzraudzības kārtība"" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Grozījums 2018.gada 3.jūlija Ministru kabineta noteikumos (Nr.395 “Eiropas infrastruktūras savienošanas instrumenta finansēto transporta un telekomunikāciju nozares projektu saskaņošanas un īstenošanas uzraudzības kārtība” (turpmāk – Noteikumi Nr.395) ir izstrādāts, pamatojoties uz Ministru kabineta 2020.gada 6.oktobra sēdes protokollēmuma “Par Eiropas infrastruktūras savienošanas instrumenta sestā projektu uzsaukuma finansējumu Rail Baltica projektam” (prot.Nr.59 44.§) 5.punktu, kas paredz uzdevumu Satiksmes ministrijai (turpmāk – SM) sagatavot un satiksmes ministram līdz 2020.gada 22.oktobrim noteiktā kārtībā iesniegt izskatīšanai Ministru kabinetā Noteikumu Nr.395 grozījumu attiecībā uz Rail Baltica projekta izmaksu, kas neatbilst finansēšanas līguma nosacījumiem, segšanu no valsts budžeta.Noteikumu projekts stāsies spēkā Oficiālo publikāciju un tiesiskās informācijas likumā noteiktajā vispārējā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2020.gada 6.oktobra sēdes protokollēmuma (prot.Nr.59, 44.§) 5.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Rail Baltica projekta (turpmāk – RB Projekts) finansēšanai, piesaistot Eiropas Infrastruktūras un inovāciju aģentūras pārziņā esošā Eiropas savienošanas instrumenta (turpmāk – EISI) līdzekļus, laika posmā no 2015.gada līdz 2020.gadam ir parakstīti trīs EISI finansēšanas līgumi un divi finansēšanas līguma grozījumi. Baltijas valstis un RB Projekta koordinators, akciju sabiedrība “RB Rail” (turpmāk – RBR), ir apņēmušās investēt RB Projekta finansējumu 819 855 833 euro apmērā, kas ietver gan EISI finansējumu, gan valsts budžeta līdzfinansējumu. Tādejādi ārvalstu finanšu palīdzības daļa līdz šim noslēgtajiem trīs EISI finansēšanas līgumiem ir 682 895 993 euro, tajā skaitā 292 098 895 euro EISI finansējums ir paredzēts Latvijas aktivitāšu īstenošanai, no tiem ārvalstu finanšu palīdzības daļa ir 240 567 215 euro.RB Projekta aktivitāšu īstenošanas izmaksās būtisks īpatsvars ir pievienotās vērtības nodokļa (turpmāk – PVN) daļai. 2018.gadā Eiropas Komisija (turpmāk – EK) mainīja nostāju PVN attiecināmības jautājumā EISI transporta un enerģētikas projektos. Nostājas maiņa nozīmē, ka RB Projektā, sākot ar 2017.gadu, PVN ir RB Projekta izmaksas, kas neatbilst finansēšanas līguma nosacījumiem. Šī mainītā EK pieeja tiek pamatota ar to, ka PVN attiecināšana tiešā veidā papildina dalībvalstu budžetus no EISI finanšu palīdzības, kas, savukārt, neatbilst EISI mērķim veicināt ieguldījumus Eiropas komunikāciju tīklos, piesaistot publiskā un privātā sektora finansējumu. Līdz ar to nosacījums par PVN neattiecināmību tiek piemērots visiem EISI finansēšanas līgumiem. Līdz ar to, lai nodrošinātu RB Projekta attiecināmo izmaksu finansējumu EISI finansēšanas līgumos noteiktajā apjomā, Baltijas valstīm ir jānodrošina RB Projekta ietvaros veiktajiem PVN maksājumiem atbilstoša finansējuma atgriešana RB Projekta budžetā. No Latvijas valsts budžeta kompensējamais PVN apmērs izriet no maksājumiem Latvijas aktivitāšu īstenošanas ietvaros vai RBR veikto RB Projekta horizontālo aktivitāšu ietvaros, t.i. tādu RBR īstenoto aktivitāšu, kuras līdzfinansē visas Baltijas valstis, ietvaros. Attiecībā uz PVN Latvijas aktivitāšu ietvaros Ministru kabinets (turpmāk – MK) 2019.gada 10.decembrī izskatīja SM informatīvo ziņojumu “Par pievienotās vērtības nodokļa finansējumu Latvijas aktivitāšu īstenošanai Rail Baltica projektā” (TA—2449, prot.Nr.57 95.§), nosakot, ka Latvijas aktivitāšu PVN maksājumu summas nodrošināšanai 2020.gadā un turpmāk Satiksmes ministrija nepieciešamības gadījumā normatīvajos aktos noteiktā kārtībā iesniedz Finanšu ministrijā valsts budžeta līdzekļu pārdales pieprasījumu no 74.resora “Gadskārtējā valsts budžeta izpildes procesā pārdalāmais finansējums” budžeta programmas 80.00.00 “Nesadalītais finansējums ES politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”.Attiecībā uz PVN RBR veikto aktivitāšu ietvaros MK 2019.gada 3.decembrī ir izskatījis SM informatīvo ziņojumu “Par pievienotās vērtības nodokļa finansējumu RB Rail AS aktivitāšu īstenošanai Latvijas teritorijā” (TA—2395, prot.Nr.56 37.§), protokollēmuma 4.punktā nosakot uzdevumu Satiksmes ministrijai līdz 2020.gada 5.martam iesniegt izskatīšanai MK jautājumu par RBR aktivitāšu RB Projekta ietvaros līdzfinansēšanu no valsts budžeta ar 2020.gadu, tai skaitā nepieciešamo finansējumu pievienotās vērtības nodokļa maksājumu nodrošināšanai.2020.gada 6.oktobrī MK izskatīja SM informatīvo ziņojumu “Par Eiropas infrastruktūras savienošanas instrumenta sestā projektu uzsaukuma finansējumu Rail Baltica projektam” (TA—1820-IP, prot.Nr.59 44.§), uzdodot SM sagatavot un satiksmes ministram līdz 2020.gada 22.oktobrim noteiktā kārtībā iesniegt izskatīšanai MK grozījumus 2018.gada 3.jūlija noteikumos Nr.395 “Eiropas infrastruktūras savienošanas instrumenta finansēto transporta un telekomunikāciju nozares projektu saskaņošanas un īstenošanas uzraudzības kārtība” (turpmāk – Noteikumi Nr.395) attiecībā uz Rail Baltica projekta izmaksu, kas neatbilst finansēšanas līguma nosacījumiem, segšanu no valsts budžeta. Noteikumu Nr.395 7.punktā noteikts, ka valsts budžeta līdzfinansējumu izmanto tikai finansēšanas līgumā paredzēto RB Projekta attiecināmo darbību izmaksu segšanai, un, ja veiktās izmaksas neatbilst finansēšanas līguma nosacījumiem, atbalsta saņēmējs tās sedz no saviem līdzekļiem. Tā kā SM ir jānodrošina PVN kompensēšana no Latvijas valsts budžeta līdzekļiem RB Projekta budžetam par PVN apliekamiem darījumiem projekta ietvaros, kā rezultātā PVN nonāk Latvijas valsts budžetā, ir nepieciešams veikt grozījumu Noteikumos Nr.395. Grozījums paredz, ka papildus Noteikumu Nr.395 7.punktā noteiktajam, ka atbalsta saņēmējs izmaksas, kas neatbilst finansēšanas līguma nosacījumiem, sedz no saviem līdzekļiem, izmaksu, kas neatbilst finansēšanas līguma nosacījumiem, segšanai var izmantot arī šim mērķim piešķirtus valsts budžeta līdzekļus, ja projekta mērķis ir nacionālo interešu objekta izveide. Valsts budžeta līdzekļus šādā gadījumā piešķirs saskaņā ar normatīvo aktu par kārtību, kādā pārdala 74. resora "Gadskārtējā valsts budžeta izpildes procesā pārdalāmais finansējums" 80.00.00 programmā "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai" plānotos līdzekļus. Ministru kabineta 2018. gada 17. jūlija noteikumu Nr. 421 “Kārtība, kādā veic gadskārtējā valsts budžeta likumā noteiktās apropriācijas izmaiņas” 24.3 apakšpunktā noteikts, ka no 80.00.00 programmas piešķir līdzekļus budžeta iestādēm Eiropas Savienības politiku instrumentu un pārējās ārvalstu finanšu palīdzības projektu izmaksu, kas neatbilst finansēšanas līguma nosacījumiem, segšanai tikai tajos gadījumos un tādā apmērā, kāds noteikts tiesību aktos vai donorvalsts apstiprinātajos projekta nosacījumos.Ar grozījumu Noteikumos Nr.395 tiks ņemta vērā situācija, ka apjomīgiem infrastruktūras projektiem var tikt izveidots tāds ieviešanas modelis, kur aktivitāšu īstenošanu veic speciāli šim mērķim izveidotas kapitālsabiedrības, kurām pašām nav savu ieņēmumu, bet tās tikai rīkojas ar konkrētā projekta finansēšanai piešķirtiem ārvalstu finanšu palīdzības līdzekļiem un attiecīgiem valsts budžeta līdzfinansējuma līdzekļiem. RB Projekta īstenošanas ietvaros šādā situācijā atrodas sabiedrība ar ierobežotu atbildību “Eiropas dzelzceļa līnijas” un RBR. Abas minētās kapitālsabiedrības atbilstoši SM deleģētājiem uzdevumiem izlieto RB Projekta finansējumu, vadot iepirkumus, slēdzot līgumus un apstrādājot rēķinus.Papildus PVN kompensēšanai, RB Projekta īstenošanā rodas ar pārvaldību saistītas izmaksas, kas neatbilst finansēšanas līguma nosacījumiem, kuras finansē Baltijas valstis vienlīdzīgās daļās (33.33% apmērā katra). Šīs izmaksas ir nepieciešamas RB Projekta īstenošanas nodrošināšanai, taču tās nav neatbilst EISI finansēšanas līgumu nosacījumiem, t.i. tās nevar attiecināt kā EISI finansēšanas līgumos paredzēto RB Projekta aktivitāšu izmaksas. Šādas RB Projekta izmaksas ir RBR padomes atalgojums, biroja vadības (korporatīvās) izmaksas, atsevišķi ar RBR pārvaldību saistīti ārpakalpojumi, padomes komandējumu un sanāksmju izmaksas, citas izmaksas, kas saistītas ar padomes darbību, kā arī citas RB Projektam pieskaitāmas netiešās izmaksas. Lai nodrošinātu efektīvāku RB Projekta īstenošanas administratīvo resursu izlietojumu un sistematizētu valsts budžeta līdzekļu novirzīšanas procesu RB Projekta izmaksu, kas neatbilst finansēšanas līguma nosacījumiem, segšanai, grozījumos paredzēto Noteikumu Nr.395 7.1 punkta kārtību var piemērot valsts budžeta līdzekļu nodrošināšanai to RB Projekta izmaksu, kas neatbilst finansēšanas līguma nosacījumiem, segšanai, kuras nav tieši saistītas ar RB Projekta rezultātu sasniegšanu, bet nodrošina atbilstošus apstākļus EISI finansēšanas līgumos paredzēto attiecināmo darbību izmaksu segšanai un rezultātu sasniegšanai un kuras nebūtu radušās, ja netiktu īstenots RB Projekts un netiktu veiktas RB Projekta tiešās attiecināmās izmaksas.Nosakot Noteikumos Nr.395 kārtību, kādos gadījumos izmaksu, kas neatbilst finansēšanas līguma nosacījumiem, segšanai var izmantot valsts budžeta līdzekļus, ar grozījumu tiks nodrošināta sistēmiska pieeja attiecībā uz ar RB Projekta ieviešanu saistīto izmaksu, kuras neatbilst EISI finansēšanas līguma nosacījumiem, finansēšanu. Grozījums neizslēdz nepieciešamību SM saņemt MK lēmumu par konkrētu izmaksu, kas neatbilst finansēšanas līguma nosacījumiem, segšanu no valsts budžeta, ja tāds lēmums nav ticis pieņemts.Noteikumu Nr.395 5.punkts paredz, ka Satiksmes ministrija kā valsts budžeta iestāde, kas koordinē transporta un sakaru politikas īstenošanu, slēdz līgumu ar atbalsta saņēmēju, kas nav valsts budžeta iestāde, par valsts budžeta līdzfinansējuma piešķiršanu. Par RBR pārvaldības finansēšanu, RB Projekta horizontālo aktivitāšu līdzfinansēšanu, PVN kompensēšanu RBR tiek slēgts daudzpusējs finansēšanas līgums starp RBR, RBR akcionāriem un par RB Projektu atbildīgajām Baltijas valstu ministrijām, kurā ir atrunāti noteikumi attiecībā uz katras valsts iemaksām RBR budžetā (turpmāk – IFA Līgums). Jāatzīmē, ka arī citas iespējamas RBR izmaksas, kuras neatbilstu finansēšanas līgumiem, tiktu finansētas pie nosacījuma, ja tās būtu iekļautas IFA Līgumā vai citā līdzvērtīgā starp SM un RBR noslēgtā dokumentā. Tā kā saskaņā ar IFA Līgumu Latvijas daļa tiek maksāta subsīdiju formā, IFA Līgums paredz, ka RBR sniedz SM ikmēneša atskaiti (samazināts informācijas apjoms), kā arī ceturkšņa atskaiti (detalizēts informācijas apjoms). Papildus IFA Līgums paredz, ka RBR izstrādā rīku atskaišu ģenerēšanai un maksājumu informācijas (dokumentu) saglabāšanai, nodrošinot SM piekļuvi informācijai, kas nepieciešama finansējuma izlietojuma kontrolei.Ņemot vērā Ministru kabineta 2020.gada 8.septembra protokola Nr.53. 34.§. 3.punktu SM ir atbildīga par informatīvajā ziņojumā "Par Rail Baltica projekta ieviešanas modeļa Latvijā pilnveidi" izklāstītā RB Projekta integrētās ieviešanas Latvijā modeļa īstenošanu. Tā kā minētais RB Projekta ieviešanas modelis paredz palielināt RBR atbildības apjomu par Latvijas infrastruktūras izveides (projektēšanu un būvniecību) aktivitātēm, tad SM attiecīgi precizēs pilnvarojuma dokumentus, paredzot papildus noteikumus par RBR deleģēto Latvijas RB Projekta aktivitāšu finansējuma, tostarp budžeta līdzfinansējuma izlietojuma kontroli. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesību akta projekts ietekmē RB Projekta īstenošanu, jo paredz regulējumu EISI finansēšanas līgumos RB Projekta izmaksu, kas neatbilst finansēšanas līguma nosacījumiem, segšanai. Ja šīm izmaksām netiek rasts finansējums, tad var tikt kavētas vai apturētas EISI finansēšanas līgumos paredzētās aktivitātes. PVN kompensēšana RB Projektā ir nepieciešamas stabilas RBR finanšu plūsmas un saimnieciskā darbības stabilitātes, kā arī RB Projekta aktivitātēm paredzētā finansējuma pietiekamības nodrošināšanai. Ņemot vērā RB Projekta komplekso raksturu, tā īstenošanas modeļa pārvaldībā rodas izmaksas, kuras nav attiecināmas finansēšanas līgumu ietvaros.Tiesību akts netieši ietekmē jebkuru cilvēku, kurš nākotnē varētu izmantot Rail Baltica dzelzceļa līniju, jo bez PVN kompensēšanas un citu izmaksu, kas neatbilst finansēšanas līguma nosacījumiem, segšanas RBR nevarēs funkcionēt un nevarēs tikt īstenotas visas RB Projekta aktivitātes, kā rezultātā netiks izveidota Rail Baltica infrastruktūra. |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums ietekmē tautsaimniecību kā valsts saimniecības nozari, jo, plānojot un īstenojot Rail Baltica projektu, tiek veidota tautsaimniecības vajadzībām, stabilas satiksmes interesēm, kā arī vides aizsardzības prasībām atbilstoša infrastruktūra. |
| 3. | Administratīvo izmaksu monetārs novērtējums | Projekts neparedz jaunas administratīvās izmaksas. |
| 4. | Atbilstības izmaksu monetārs novērtējums | Projekts šo jomu neskar. Tiesiskais regulējums atbilstības izmaksas nerada. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020. gads | Turpmākie trīs gadi (*euro*) |
| 2021 | 2022 | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 69 043 530 | 2 475 886 | 108 704 167 | 2 916 010 | 140 401 456 | 2 334 568 | 2 220 475 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 69 043 530 | 2 475 886 | 108 704 167 | 2 916 010 | 140 401 456 | 2 334 568 | 2 220 475 |
| 1.2. valsts speciālais budžets | 0 | 0 | 0 |  0 | 0 |  0 |  0 |
| 1.3. pašvaldību budžets | 0 | 0 | 0 | 0  | 0 |  0 |  0 |
| 2. Budžeta izdevumi | 73 528 976 | 2 657 038 | 108 704 167 | 3 097 162 | 140 401 456 | 2 515 720 | 2 401 627 |
| 2.1. valsts pamatbudžets | 73 528 976 | 2 657 038 | 108 704 167 | 3 097 162 | 140 401 456 | 2 515 720 | 2 401 627 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 4 485 446 | - 181 152 | 0 | -181 152 | -181 152 | -181 152 | -181 152 |
| 3.1. valsts pamatbudžets | 4 485 446 | - 181 152 | 0 | -181 152 | -181 152 | -181 152 | -181 152 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | X | - 181 152 | X | - 181 152 | X | - 181 152 | - 181 152 |
| 5.1. valsts pamatbudžets | - 181 152 | - 181 152 | - 181 152 | - 181 152 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Līdzšinējā Rail Baltica projekta izpilde (CEF-1, CEF-2, un CEF-3) finansēšanas līgumiem SM budžeta apakšprogrammā 60.07.00 “Eiropas transporta infrastruktūras projekti (Rail Baltica)”:

|  |  |  |  |  |
| --- | --- | --- | --- | --- |
|  | 2016 | 2017 | 2018 | 2019 |
| KOPĀ | 398 504 | 1 503 597 | 3 698 769 | 13 104 635 |
| *t.sk. EISI finansējums* |  | *434 403* | *253 519* | *3 899 209* |
| *t.sk. valsts budžeta finansējums* | *398 504* | *1 069 194* | *3 445 250* | *9 205 426* |

Ailē “saskaņā ar valsts budžetu kārtējam gadam” norādīts SM budžeta apakšprogrammas 60.07.00 “Eiropas transporta infrastruktūras projekti (Rail Baltica)” 2020.gadam precizētais plāns un ailēs “saskaņā ar vidēja termiņa budžeta ietvaru” norādīts SM budžeta apakšprogrammas 60.07.00 “Eiropas transporta infrastruktūras projekti (Rail Baltica)” plāns saskaņā ar likumprojektu “Par valsts budžetu 2021.gadam” un likumprojektu “Par vidēja termiņa budžeta ietvaru 2021., 2022. un 2023.gadam”:

|  |  |  |  |
| --- | --- | --- | --- |
|  | 2020 | 2021 | 2022 |
| KOPĀ | 73 528 976 | 108 704 167 | 140 401 456 |
| *t.sk. EISI finansējums* | *32 953 803* | *41 636 439* | *113 276 399* |
| *t.sk. EISI finansējuma atlikums no 2019.gada* | *4 485 446* |  |  |
| *t.sk. valsts budžeta finansējums* | *36 089 727* | *67 067 728* | *27 125 057* |

Saskaņā MK 2019.gada 10.decembra sēdes lēmumu (prot. Nr.57 95.§) finansējums PVN maksājumu segšanai projekta Latvijas aktivitātēm jau ir ieplānots SM budžetā, sagatavojot likumprojektu “Par valsts budžetu 2021.gadam” un likumprojektu “Par vidēja termiņa budžeta ietvaru 2021., 2022. un 2023.gadam”.Attiecīgi izmaiņas izdevumos 2021.-2023.gadam radīs izmaksas, kas nepieciešamas PVN segšanai RBR aktivitātēm un Latvijas līdzfinansējumam RB Projekta pārvaldības izmaksām.Izmaiņas 2020.gadā noteiktas, ņemot vērā SM budžetā faktiski pieejamo finansējumu un vēl prognozētos maksājumus projektā.RBR aktivitātēm kompensējamā PVN aprēķins (par maksājumiem no 2020.gada jūlija)\*

|  |  |  |  |  |  |
| --- | --- | --- | --- | --- | --- |
|   | **2020** | **2021** | **2022** | **2023** | **Kopā** |
| RBR aktivitāšu indikatīvi ar PVN apliekamā daļa | 11 789 931 | 13 885 763 | 11 116 989 | 10 573 688 | 47 366 371 |
| RBR aktivitāšu PVN 21% | 2 475 886 | 2 916 010 | 2 334 568 | 2 220 475 | 9 946 939 |

*\* Tabulā norādīti izdevumi CEF-1, CEF-2, CEF-3 līgumu ietvaros un turpmākajiem gadiem tie norādīti pēc aktualizētās projekta naudas plūsmas, budžeta likumprojektā finansējums plānots atbilstoši situācijai, kāda tika prognozēta 2020.gada vasarā.* *CEF-6 plānoto līgumu PVN izmaksu segšana un to apmēram saistošs ir MK 2020.gada 6.oktobra sēdes lēmums (prot.Nr.59 44.§)*Ar RB Projekta pārvaldību saistītās izmaksas ir tādas izmaksas, kas neatbilst finansēšanas līguma nosacījumiem, proti, korporatīvās izmaksas, padomes atalgojums u.c., kuras Baltijas valstis finansē vienādās daļās. RBR Akcionāru līguma 5.8.apakšpunkts nosaka, ka, lai īstenotu RB Projektu un sasniegtu RB Projekta rezultātu Baltijas valstis apņemas panākt savstarpēju vienošanos par finanšu resursu nodrošināšanu papildus Eiropas Savienības finansējumam vai trešās puses piesaistītam kredītiestādes finansējumam. Turklāt minētais apakšpunkts nosaka, ka Baltijas valstis apņemas noregulēt Starpvaldību Līgumos valstu saistības attiecībā uz ieguldījumu nodrošināšanu. Tā kā par RB Projektu atbildīgās Baltijas valstu ministrijas un RBR četru pušu sarunās par RBR finansēšanu 2020.-2021.gadā tika panākta vienošanās par iemaksām RBR budžetā, tostarp ar RB Projekta pārvaldību saistīto izmaksu finansēšanai, tad arī Latvija plāno savu finansējuma daļu nodrošināt subsīdiju veidā. Jāatzīmē, ka lai nodrošinātu Projekta nepārtrauktību, finanšu līdzekļi, kas iemaksāti RBR pamatkapitālā, tiek izmantoti RB Projekta aktivitāšu priekšfinansēšanai pirms RBR saņem atbilstošus ārvalstu finanšu palīdzības resursus, kā arī RB Projekta neattiecināmo izmaksu priekšfinansēšanai pirms tiek saņemts dalībvalstu finansējums.RBR iesniegtais 2020.gada budžets RB Projekta pārvaldības izmaksām ir ņemts par pamatu 2021.gada un 2022.gada prognozei Latvijas finansējuma daļas aprēķināšanai.

|  |  |  |  |  |
| --- | --- | --- | --- | --- |
| **Aktivitātes apraksts** | **Budžets 2020** | **Budžets 2021 (prognoze)** | **Budžets 2022 (prognoze)** | **Katras valsts līdzfinansējums vienam gadam periodā 2020.-2022.g.** |
| Padomes atalgojums | 312 490 | 312 490 | 312 490 | 104 163 |
| Biroja vadības (korporatīvās) izmaksas | 24 000 | 24 000 | 24 000 | 8 000 |
| Ārpakalpojumi | 24 000 | 24 000 | 24 000 | 8 000 |
| Komandējumu izmaksas | 40 740 | 40 740 | 40 740 | 13 580 |
| Sanāksmju izmaksas | 6 000 | 6 000 | 6 000 | 2 000 |
| Citas izmaksas saistītas ar padomes darbīību | 15 000 | 15 000 | 15 000 | 5 000 |
| Citas projektam pieskaitāmas netiešās izmaksas | 121 227 | 121 227 | 121 227 | 40 409 |
|  Kopā | **543 457** | **543 457** | **543 457** | **181 152** |

Ņemot vērā iepriekš minēto, no valsts budžeta papildu nepieciešamais finansējums:

|  |  |  |  |  |
| --- | --- | --- | --- | --- |
|  | 2020 | 2021 | 2022 | 2023 |
| RBR aktivitāšu PVN 21% | 2 475 886 | 2 916 010 | 2 334 568 | 2 220 475 |
| RB Projekta pārvaldības izmaksām | 181 152 | 181 152 | 181 152 | 181 152 |
| KOPĀ | 2 657 038 | 3 097 162 | 2 515 720 | 2 401 627 |

 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav attiecināms. |
| 8. Cita informācija | Projektam ir ietekme uz valsts budžeta izdevumiem, jo ir paredzamas vairākas izdevumu kategorijas, kurām nebūs fiskāli neitrāla ietekme, piemēram, RB Projekta pārvaldības izmaksas. PVN maksājumu kompensēšanai nav ietekme uz valsts budžetu pēc naudas plūsmas, jo PVN maksājumi, kurus ir saņēmuši Latvijas PVN maksātāji vai tiešā veidā valsts budžets, jau ir ieskaitīti Latvijas valsts budžetā. Tā kā RBR nav citu ieņēmumu kā EISI finansējums un dalībvalstu līdzfinansējums projekta aktivitāšu ieviešanai, Baltijas valstis vienādās daļās 33.33% apmērā finansē projekta pārvaldības izmaksas.2020.gadam papildu nepieciešamais finansējums tiks pieprasīts no 74. resora "Gadskārtējā valsts budžeta izpildes procesā pārdalāmais finansējums" 80.00.00 programmā "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai", ja būs faktiski nepieciešams, ievērojot 2020.gadā vēl plānoto projekta maksājumus, ja tiks pieņemts atsevišķs MK lēmums.Turpmākajiem gadiem arī finansējums tiks pieprasīts no iepriekšminētās 80.00.00 programmas, ja par to būs pieņemts atsevišķs MK lēmums. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
|  **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija, Finanšu ministrija. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Projektā paredzētā regulējuma īstenošana tiks veikta esošo valsts pārvaldes funkciju ietvaros, tā neietekmēs pārvaldes funkcijas vai institucionālo struktūru.Projekta regulējums būtiski samazinās administratīvos resursus veicamajām darbībām, lai pārdalītu valsts budžeta līdzekļus RB Projekta izmaksu, kas neatbilst finansēšanas līguma nosacījumiem, segšanai. Ieviešot sistēmisku risinājumu izmaksu, kas neatbilst finansēšanas līguma nosacījumiem, segšanai, SM kā EISI finansējuma atbalsta saņēmēja un atbildīgā Latvijas institūcija par RB Projekta īstenošanu varēs nodrošināt finansējuma pieejamību ar mazāku pašas un citu institūciju, tostarp Finanšu ministrijas, Tieslietu ministrijas, Valsts kancelejas un Ministru kabineta administratīvā resursa patērēšanas. |
| 3. |  Cita informācija | Nav. |

Satiksmes ministrs T. Linkaits

Vīza: valsts sekretāre I. Stepanova

Eņģelis, 67028083

Karlis.Engelis@sam.gov.lv